Diari Oficial de la Generalitat Valenciana


Sumari del DOGV 5929, del 09-01-2009 (2008/15527)

Acord de la Comissió Territorial d'Urbanisme de València, de 20 d'abril de 2007, relatiu a la modificació del Pla parcial sector I-2 Pla del Pou, al terme municipal de San Antonio de Benagéber.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/15532


Data del document
:   20-04-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * San Antonio de Benagéber
    * pla d'urbanisme

Acord de la Comissió Territorial d'Urbanisme de València, de 20 d'abril de 2007, relatiu a la modificació del Pla parcial sector I-2 Pla del Pou, al terme municipal de San Antonio de Benagéber. [2008/15333]  
En relació amb la modificació del Pla parcial sector I-2 Pla del Pou, remés per l'Ajuntament de San Antonio de Benagéber, es destaquen els següents antecedents i fonaments jurídics:  
Antecedents  
U. Tramitació municipal  
El projecte té els antecedents en el Pla parcial modificatiu del sector I-2 (previst en el Pla general) aprovat per la Comissió Territorial d'Urbanisme en data 5 de novembre de 2003; posteriorment es va sol·licitar informe previ al director general de Planificació i Ordenació Territorial sobre la modificació del Pla parcial modificatiu del sector I-2, informe que va ser emés en sentit desfavorable.  
El projecte va ser sotmés a informació pública mitjançant Decret d'Alcaldia de data 13 de juny de 2005. Una vegada transcorregut el corresponent període d'exposició pública (DOGV núm. 5038, de data 29 de juny de 2005) en el qual no es van presentar al·legacions, sobre el projecte va recaure un acord plenari d'aprovació provisional en data 19 de juny de 2006.   
Dos. Documentació   
La documentació remesa inclou modificació de Pla parcial -que consta de memòria i plànols- i expedient administratiu.  
Tres. Objecte   
L'objecte del projecte és proposar una ordenació detallada més adequada, segons consta en el projecte, a l'establida en el Pla parcial, i redefinir les alineacions al llarg del traçat de la línia d'alta tensió que discorre pel sector; d'aquesta manera es minimitzen els problemes de la zona d'afecció i la seguretat de la línia elèctrica en reduir-la a 1.321.32 m². Així, s'incrementa la superfície viària i aparcament, es manté la de zones verdes i disminueix la de les illes edificables sense alterar l'aprofitament del sector.  
Una altra de les modificacions proposades és redelimitar l'àmbit amb la inclusió del semivial SRV-3 per la qual cosa, en aquest cas, s'altera un element de l'ordenació estructural com és la delimitació del sector.  
 PP modificatiu vigent Modificació PP modificatiu  
Superfície 60.799,81 m²sòl 62.573,09 m²sòl  
Aprofitament tipus 0,54 m²sostre/m²sòl 0,54 m²sostre/m²sòl  
Edificabilitat total 33.277 m²sostre 34.248 m²sostre  
IEB 1,31 m²sostre/m²sòl 1,35 m²sostre/m²sòl  
Quatre. Tramitació autonòmica  
Durant la tramitació de l'expedient s'han sol·licitat els informes següents:  
- Servei de Vies i Obres. Diputació de València.  
- Red Eléctrica de España.  
- Direcció General d'Energia. Conselleria d'Infraestructures i Transports.  
- Divisió de Carreteres de la Direcció General d'Obres Públiques. Conselleria d'Infraestructures i Transports.  
Cinc. Informes rebuts  
Amb data 16 d'octubre de 2006, Red Eléctrica de España emet un informe on s'indica «la zona d'edificació prohibida que ha de ser respectada pel Pla parcial sector I-2 respecte a la línia d'alta tensió».  
---  
Amb data 7 de novembre de 2006, la Divisió de Carreteres de la Direcció General d'Obres Públiques de la Conselleria d'Infraestructures i Transports emet informe favorable condicionat «a la conclusió de les obres de l'autovia CV-35, que han d'ajustar-se al viari resultant d'aquestes».  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
Sis. Planejament vigent   
San Antonio de Benagéber disposa de Pla general, aprovat definitivament per la Comissió Territorial d'Urbanisme en data 27 de juliol de 2000.  
Set. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 17 d'abril de 2007, per unanimitat, va emetre un informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. Aspectes formals   
La tramitació no ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant, LRAU), en no acreditar-se que el projecte s'haja sotmés a informació pública en un diari no oficial.  
Segon. Justificació de la reserva dotacional  
L'art. 17 de l'annex del Reglament de planejament de la Comunitat Valenciana (aprovat per decret 201/1998, de 15 de desembre, del Govern Valencià) estableix que «si a la zona afectada per la modificació es compleixen els estàndards exigibles per al planejament parcial, la nova ordenació, resultant de la modificació, també haurà de complir-los».  
En aquest cas, l'aprofitament lucratiu es manté i augmenta el sòl dotacional, per tant es compleix el que disposa l'art. 17 RPCV, tal com s'observa en els quadres següents:  
Tercer. Valoració global   
Les determinacions contingudes pel que fa a la modificació proposada estan degudament justificades per la corporació i responen a l'interés públic local i social, per la qual cosa es consideren correctes des del punt de vista de les exigències de la política urbanística i territorial de la Generalitat Valenciana, tal com es recull en l'article 40 de la LRAU.   
Amb data 19 d'abril de 2007 l'Ajuntament aporta justificació acreditativa d'haver sotmés l'expedient de modificació del Pla parcial a informació pública, mitjançant la inserció d'anunci en el diari Levante de data 24 de juny de 2005.  
Quart. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.   
A la vista del que antecedeix, la Comissió Territorial d'Urbanisme de data 20 d'abril de 2007, per unanimitat, acorda aprovar definitivament la modificació del Pla parcial sector I-2 Pla del Pou de San Antonio de Benagéber.   
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons el que disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data d'aquesta publicació.  
Si és procedent, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient, per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data d'aquesta publicació. L'esmentat article 44 de la Llei 29/1998 estableix literalment.  
Art. 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es considere oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27.5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 20 d'abril de 2007.- El secretari de la Comissió Territorial d'Urbanisme: Alvaro Aleixandre Ortí.